Rustem Klupov. Rustem Maksovich Klupov – sovet va rus askari, harbiy razvedkachi, polkovnik. Rossiya Federatsiyasi Qahramoni. Biografiya. Rustem Klupov 1963-yil 27-oktyabrda Bokuda tugʻilgan. 1981-yildan boshlab Qurolli Kuchlar safida xizmat qilgan. 1985-yilda V. I. Lenin nomidagi Toshkent Oliy qoʻshma qurolli qoʻshinlar qoʻmondonlik bilim yurtini tamomlagan. Afgʻoniston, Shimoliy Kavkaz va Moskva harbiy okruglarida harbiy xizmatni oʻtagan. 1990-yillarning oʻrtalarida 131-alohida motorli miltiq brigadasi (Maykop) razvedka boshligʻining yordamchisi boʻlgan. Birinchi Chechen urushi paytida Checheniston Respublikasi hududidagi jangovar harakatlar ishtirokchisi (1995-yilda Grozniyga yangi yil hujumi paytida 131-motooʻq brigadasining 3-rotasini boshqargan) boʻladi. Koʻpgina harbiy harakatlarda mardlik va qahramonlik koʻrsatgan. 2000-yilda Rossiya Qurolli Kuchlarining Qoʻshma qurollar akademiyasini tamomlagan. Shimoliy Kavkaz harbiy okrugida harbiy xizmatni davom ettirgan. Keyin u Moskva harbiy okrugiga oʻtkaziladi. 2002—2004-yillarda 20-gvardiya birlashgan qurolli armiyasi razvedka boshligʻi (Voronej), 2004-yil fevral oyidan boshlab Moskva harbiy okrugi razvedka boshligʻining oʻrinbosari lavozimlarida faoliyat olib borgan. 2004-yilda Rossiya Qurolli Kuchlari Bosh shtabining Harbiy akademiyasiga oʻqishga kirib, uni 2006-yilda tamomlagan. 2006-yil iyul oyida Rossiya Qurolli Kuchlari Qoʻshma qurollar akademiyasining razvedka boʻlimi boshligʻi lavozimiga tayinlanadi. 2007-yildan 2009-yilgacha Rossiya Qurolli Kuchlari quruqlikdagi qoʻshinlari razvedka boshqarmasi boshligʻi boʻlgan. 2009-yil noyabr oyidan beri Jazoir davlatida xizmat safarida boʻlib, oilasi bilan birga Moskvada yashaydi. Rustem Klupov 2022-yil oktyabr oyida „Rossiya dezinformatsiyasi va tashviqotini tarqatishda ishtirok etgani“ uchun Kanada sanktsiyalari roʻyxatiga kitilgan. Sanktsiyalar. Klupov 2022-yil 14-oktyabrda Rossiyaning Ukrainaga bostirib kirishi va Qrimning noqonuniy bosib olinishi tufayli Kanadaning sanktsiyalar roʻyxatiga „dezinformatsiya tarqatuvchi rossiyalik tashviqot agenti“ sifatida qoʻshilgan.